Diari Oficial de la Generalitat Valenciana


Sumari del DOGV 9394, del 29-07-2022 (2022/7179)

ACORD de 22 de juliol de 2022, del Consell, pel qual s'autoritza incrementar el límit per a comprometre despeses en exercicis futurs, amb càrrec a les línies de transferència T8253 i T8254, de l'annex de transferències i subvencions de capital del Programa 421.70, Infraestructures educatives, de la Conselleria d'Educació, Cultura i Esport. (VL 09.004/22- 025).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7179


Data del document
:   22-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de juliol de 2022, del Consell, pel qual s'autoritza incrementar el límit per a comprometre despeses en exercicis futurs, amb càrrec a les línies de transferència T8253 i T8254, de l'annex de transferències i subvencions de capital del Programa 421.70, Infraestructures educatives, de la Conselleria d'Educació, Cultura i Esport. (VL 09.004/22- 025). [2022/7179]  
El pressupost de la Conselleria d'Educació, Cultura i Esport, per a dur a terme el pla Edificant, inclou en l'annex de transferències i subvencions de capital del Programa 421.70, Infraestructures Educatives, les línies de transferència T8253 i T8254, que financen la delegació de competències en matèria d'infraestructures educatives, tant en educació primària com secundària, prevista en el Decret llei 5/2017 del Consell que estableix el règim jurídic de cooperació entre la Generalitat i les administracions locals de la Comunitat Valenciana, per a la construcció, ampliació, adequació, reforma i equipament de centres públics docents de la Generalitat. La dotació econòmica màxima per a este pla, després de l'ampliació aprovada pel Consell el 8 de juliol de 2022, s'estableix en 1.700 milions d'euros, alhora que s'amplia la seua duració fins a l'exercici 2029.  
En la Llei 7/2021, de 29 de desembre, de mesures fiscals, de gestió administrativa i financera i d'organització de la Generalitat 2022, es modifica el Decret llei 5/2017 i, pel que fa als compromisos de despesa de caràcter pluriennal amb càrrec a les citades línies, establint-se en cinc el nombre d'exercicis als quals es podrà imputar la despesa, de manera que per a cadascun dels exercicis posteriors, este no podrà excedir de la quantitat que resulte d'aplicar al crèdit pressupostari vinculant de l'any en el qual es comprometa l'operació, els percentatges següents: en l'exercici immediatament següent i en el segon, el 100 per cent; en el tercer exercici, el 70 per cent, i en els exercicis quart i cinqué, el 60 i el 50 per cent, respectivament, si bé el Consell, per causes justificades, podrà modificar tant els percentatges com el nombre d'anualitats.  
  
L'execució de les infraestructures educatives del Pla Edificant, finançades amb càrrec a totes dues línies de transferència, segons informa la Direcció General d'Infraestructures Educatives s'ha vist afectada per les especials circumstàncies d'aquests últims anys, que han retardat la seua execució especialment en l'exercici 2020, alhora que l'actual situació de volatilitat en els preus ha provocat problemes en l'execució d'obres ja adjudicades així com que moltes licitacions inicials hagen resultat desertes, per tot això resulta necessari procedir a un reajustament d'anualitats amb la finalitat d'adaptar-les a l'execució real de les obres i a la periodificació prevista per als pròxims exercicis.  
  
Per la Conselleria d'Educació, Cultura i Esport, una vegada analitzat el desenvolupament de les obres per a poder realitzar el reajustament necessari, es planteja la necessitat d'ampliar els límits quantitatius per a assumir compromisos de despesa amb càrrec a les anualitats que resten, d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
A este efecte i en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta de la Conselleria d'Hisenda i Model Econòmic, adopta el següent  
  
  
Acord  
  
Primer i únic  
Autoritzar l'ampliació del límit quantitatiu que s'estableix en l'article 11 del Decret llei 5/2017 del Consell pel qual es regula el règim jurídic de cooperació entre la Generalitat i les administracions locals de la Comunitat Valenciana per a la construcció, l'ampliació, la reforma i l'equipament de centres públics docents de la Generalitat per a assumir compromisos, amb càrrec al capítol 7, línies de transferències T8253 i T8254 del programa 421.70 Infraestructures educatives, d'acord amb el següent detall:  
Línia T8253 «Finançament delegació de competències en matèria d'infraestructures educatives Educació Primària»  
  
Anualitat Limit actual Limit proposta  
9267 773.264.000,92 293.914.000,00  
9555 756.137.000,07 106.513.000,00  
9333 964.228.000,60 256.335.000,00  
7629 810.570.000,51 321.140.000,00  
1427 066.793.000,25 756.961.000,00  
  
  
  
Línia T8254 «Finançament delegació de competències en matèria d'infraestructures educatives Educació Secundària»  
  
Anualitat Limit actual Límit proposta  
2023 67.870.517,50 58.418.757,50  
2024 57.497.160,00 97.299.323,00  
2025 37.559.641,91 249.719.000,00  
2026 49.049.880,82 521.037.000,00  
2027 41.534.619,00 63.792.996,00  
  
  
  
València, 22 de juliol de 2022  
  
La consellera secretària  
AITANA MAS MAS